คำสั่งคณะกรรมการกิจการกระจายเสียง กิจการโทรทัศน์คำสั่งคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติที่ ๓๔/๒๕๕๖เรื่องอัตราค่าตอบแทนการเชื่อมต่อโครงข่ายโทรคมนาคมเป็นการชั่วคราวสำหรับผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz[๑] ตามที่ผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz ได้รับใบอนุญาตให้ใช้คลื่นความถี่และได้รับใบอนุญาตประกอบกิจการโทรคมนาคมตั้งแต่วันที่ ๗ ธันวาคม ๒๕๕๕แต่ผู้รับใบอนุญาตดังกล่าวยังไม่สามารถแสดงวิธีการคำนวณอัตราค่าตอบแทนการเชื่อมต่อโครงข่ายโทรคมนาคมได้ตามหลักการคำนวณแบบต้นทุนส่วนเพิ่มระยะยาว(Long Run Incremental Cost) เพื่อให้คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติพิจารณาได้ตามประกาศคณะกรรมการกิจการโทรคมนาคมแห่งชาติ ว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ ข้อ ๒๐ และข้อ ๒๒จึงอาจส่งผลกระทบต่อการเจรจาทำสัญญาเรียกเก็บค่าตอบแทนการเชื่อมต่อโครงข่ายโทรคมนาคมระหว่างผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz กับผู้รับใบอนุญาตรายอื่นและอาจส่งผลกระทบต่อการให้บริการโทรคมนาคมของผู้รับใบอนุญาตดังกล่าวต้องล่าช้าออกไปดังนั้น เพื่อให้การดำเนินการเรียกเก็บค่าตอบแทนการเชื่อมต่อโครงข่ายโทรคมนาคมระหว่างผู้รับใบอนุญาตเป็นไปตามกฎหมายสมเหตุสมผลและเป็นธรรม โดยคำนึงถึงประโยชน์สาธารณะและเพื่อส่งเสริมให้เกิดการแข่งขันโดยเสรีอย่างเป็นธรรมและคุ้มครองสิทธิของผู้ใช้บริการอาศัยอำนาจตามความในมาตรา ๒๗ (๘) (๒๔) ประกอบมาตรา ๒๙ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และข้อ ๑๒๔ของประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ประกอบมติคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติในการประชุมครั้งที่ ๒/๒๕๕๖ เมื่อวันที่ ๑๓ กุมภาพันธ์ ๒๕๕๖ และมติคณะกรรมการกิจการโทรคมนาคมในการประชุมครั้งที่ ๕/๒๕๕๖ เมื่อวันที่ ๒๙ มกราคม ๒๕๕๖ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงมีคำสั่งเรื่องอัตราค่าตอบแทนการเชื่อมต่อโครงข่ายโทรคมนาคมที่เป็นอัตราชั่วคราวสำหรับผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล (International Mobile Telecommunications - IMT) ย่าน ๒.๑ GHz ดังนี้๑. อัตราค่าตอบแทนการเชื่อมต่อโครงข่ายโทรคมนาคมชั่วคราวสำหรับบริการโทรศัพท์เคลื่อนที่(Mobile) ของผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz มีดังนี้(๑) บริการ Call Origination อัตรานาทีละ๐.๔๕ บาท (สี่สิบห้าสตางค์)(๒) บริการ Call Termination อัตรานาทีละ๐.๔๕ บาท (สี่สิบห้าสตางค์)(๓) บริการ Call Transit อัตรานาทีละ ๐.๐๖บาท (หกสตางค์)๒. ให้ผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz ใช้อัตราค่าตอบแทนการเชื่อมต่อโครงข่ายโทรคมนาคมชั่วคราวตามข้อ ๑นับตั้งแต่คำสั่งนี้มีผลใช้บังคับ โดยมีกำหนดระยะเวลาบังคับใช้ ๑ ปีหรือจนกว่าจะมีคำสั่งเปลี่ยนแปลง๓. ให้ผู้รับใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล(International Mobile Telecommunications - IMT) ย่าน ๒.๑ GHz ต้องทำการเชื่อมต่อโครงข่ายโทรคมนาคมตามมาตรฐานคุณภาพบริการตามกฎหมายและประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติที่เกี่ยวข้องอย่างเคร่งครัดและห้ามไม่ให้ผู้รับใบอนุญาตดังกล่าวระงับสัญญาณการให้บริการโทรคมนาคมโดยเด็ดขาดทั้งนี้ ตั้งแต่บัดนี้เป็นต้นไปสั่ง ณวันที่ ๔ มีนาคม พ.ศ. ๒๕๕๖พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๕ มีนาคม ๒๕๕๖อุษมล/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๓ ง/หน้า ๕๘/๑๒ มีนาคม ๒๕๕๖